|  |  |  |
| --- | --- | --- |
|  |  | **Θεσσαλονίκη,** 31/10/2023 |
| ΕΛΛΗΝΙΚΗ ΔΗΜΟΚΡΑΤΙΑ |  | **Αρ. πρωτ.: 28212** |
| **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ & ΑΘΛΗΤΙΣΜΟΥ** |  |  |
| **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ** |  | **ΠΡΟΣ:** Δ/ντές & Δ/ντριες Σχολικών Μονάδων Δ.Δ.Ε. Ανατ. Θεσσαλονίκης.**ΚΟΙΝ:** |
| **ΔΙΕΥΘΥΝΣΗ Β/ΘΜΙΑΣ ΕΚΠΑΙΔΕΥΣΗΣ** |  |
| **ΑΝΑΤΟΛΙΚΗΣ ΘΕΣΣΑΛΟΝΙΚΗΣ** |  |
| Ταχ. Δ/νση : Σαπφούς 44 |  |
| Ταχ. Κώδικας : 54627 – ΘεσσαλονίκηΠληροφορίες : Αντωνία Δαρδιώτη Υπεύθυνη Περιβαλλοντικής ΕκπαίδευσηςΚωνσταντίνος ΤσαπουρνάςΥπεύθυνος Σχολικού Επαγγελματικού Προσανατολισμού |  |
| Τηλέφωνο : 2310 524838, 2310503826 |  |
| e-mail : mail@dide-a.thess.sch.gr, |  |

**ΘΕΜΑ: «Οδηγίες για την υποβολή των προγραμμάτων Σχολικών Δραστηριοτήτων ΔΔΕ Ανατολικής Θεσσαλονίκης σχολικού έτους 2023-2024»**

Σε συνέχεια της εγκυκλίου με αρ. πρ.Φ11/122917/Δ7/30-10-2023 της Διεύθυνσης Υποστήριξης Προγραμμάτων και Εκπαίδευσης για την Αειφορία της Γενικής Διεύθυνσης Σπουδών Α/θμιας και Β/θμιας Εκπαίδευσης του Υπουργείου Παιδείας, Θρησκευμάτων & Αθλητισμού, σας ενημερώνουμε ότι οι σχολικές μονάδες της ΔΔΕ Ανατολικής Θεσσαλονίκης στις οποίες θα υλοποιηθούν Προγράμματα Περιβαλλοντικής Εκπαίδευσης, Αγωγής Υγείας, Πολιτιστικών Θεμάτων και Αγωγής Σταδιοδρομίας πρέπει:

α. να συμπληρώσουν την ηλεκτρονική φόρμα [**https://forms.gle/FvSoCwsWFXzWzeRZA**](https://forms.gle/FvSoCwsWFXzWzeRZA)και

β. να υποβάλουν σε έντυπη μορφή στη Γραμματεία της Διεύθυνσης Δευτεροβάθμιας Εκπαίδευσης Ανατολικής Θεσσαλονίκης **έως την Τετάρτη 15 Νοεμβρίου 2023**, τα εξής:

1. Συμπληρωμένο σχέδιο υποβολής για κάθε πρόγραμμα (βλ. συνημμένο αρχείο .doc)
2. Αντίγραφο Πρακτικού του Συλλόγου Διδασκόντων με τα παρακάτω στοιχεία:
* Τίτλος προγράμματος
* Είδος προγράμματος (Περιβαλλοντικής Εκπαίδευσης, Αγωγής Υγείας, Πολιτιστικών Θεμάτων, Αγωγής Σταδιοδρομίας)
* Ονόματα και ειδικότητες συμμετεχόντων/ουσών εκπαιδευτικών (συντονιστή/στριας προγράμματος και υποστηρικτικής ομάδας)
* Συνολικός αριθμός συμμετεχόντων/ουσών μαθητών/τριών (κάθε μαθητής/τρια μπορεί να συμμετέχει μέχρι και σε τρία προγράμματα)
* Ημέρα και ώρες συνάντησης (εκτός ωρολογίου προγράμματος για όλες τις σχολικές μονάδες εκτός από αυτές τις Ειδικής Αγωγής και Εκπαίδευσης που δύνανται να πραγματοποιηθούν και εντός ωρολογίου προγράμματος και των ΕΠΑΛ που μπορούν να πραγματοποιηθούν στο πλαίσιο της Ζώνης Δημιουργικών Δραστηριοτήτων στην Α’ ΕΠΑΛ).
1. Ονομαστική κατάσταση συμμετεχόντων/ουσών μαθητών/τριών (ονοματεπώνυμο, τάξη, τμήμα, τμήμα ειδικότητας).

**Προσοχή: 1. Είναι υποχρεωτική η συμπλήρωση της ηλεκτρονικής φόρμας και κατοχυρώνει την εμπρόθεσμη υποβολή του προγράμματος**. Τα στοιχεία της φόρμας πρέπει να συμφωνούν με τα στοιχεία που αναγράφονται στο πρακτικό του σχολείου και στο σχέδιο υποβολής.

**2.** **Κάθε σχολική μονάδα υποβάλει σε ένα φάκελο μαζί με διαβιβαστικό τα προγράμματα που καταθέτει. Στο διαβιβαστικό παρακαλούμε να αναγράφεται ο αριθμός των προγραμμάτων και το είδος τους** (π.χ. 1 πρόγραμμα Π.Ε., 1 πρόγραμμα Α.Υ., 2 προγράμματα Π.Θ., 1 πρόγραμμα Α.Σ.)

Επιπλέον, με βάση την παραπάνω εγκύκλιο επισημαίνονται τα παρακάτω:

1. Σε κάθε πρόγραμμα οι μαθητικές ομάδες συγκροτούνται από:
	* το σύνολο ή ομάδα μαθητών/τριών ενός σχολικού τμήματος
	* ομάδα μαθητών/τριών διαφορετικών τμημάτων-διαφορετικών τάξεων (**έως 30 μαθητές**)
	* ομάδα μαθητών/τριών του σχολείου σε συνεργασία με μαθητές/τριες άλλου σχολείου (**έως 30 μαθητές**).
2. Κάθε μαθητής μπορεί να συμμετέχει μέχρι και σε **τρία** προγράμματα συμπεριλαμβανομένων και των προγραμμάτων Αγωγής Σταδιοδρομίας.
3. Για κάθε πρόγραμμα ορίζονται δύο (2) ώρες ανά εβδομάδα, η διάρκειά του είναι τουλάχιστον τρεις (3) μήνες και μπορεί να υλοποιηθεί οποτεδήποτε κατά τη διάρκεια του διδακτικού έτους και μέχρι 10 ημέρες πριν τη λήξη των μαθημάτων.
4. Κάθε εκπαιδευτικός μπορεί να υλοποιεί έως και τρία (3) προγράμματα, εκ των οποίων το ένα ως Συντονιστής/τρια.
5. Κάθε πρόγραμμα έχει έναν Συντονιστή/τρια και έναν έως δύο (1-2) εκπαιδευτικούς ως υποστηρικτική ομάδα.
6. Στις σχολικές μονάδες Ειδικής Αγωγής κάθε πρόγραμμα μπορεί να υποστηρίζεται από τριμελή ομάδα εκπαιδευτικών και μελών του Ειδικού Εκπαιδευτικού ή και Βοηθητικού Προσωπικού ανά τμήμα ή ομάδα μαθητών.
7. Επισημαίνεται ότι σε όλα τα ΠΣΔ πρέπει να επιδιώκεται η εμπλοκή όλων των μελών της σχολικής κοινότητας, καθώς και της τοπικής κοινωνίας, τόσο κατά την εφαρμογή τους, όσο και κατά την παρουσίασή τους, όταν αυτά ολοκληρωθούν.
8. Σχετικά με τις **μετακινήσεις μαθητών/τριών** στο πλαίσιο Προγραμμάτων Σχολικών Δραστηριοτήτων ισχύουν οι κείμενες διατάξεις που αφορούν στις σχολικές επισκέψεις και μετακινήσεις και ειδικότερα η με αρ. πρωτ. 20883/ΓΔ4/12-2-2020 (Β΄ 456) Υπουργική Απόφαση με θέμα: «*Εκδρομές-Εκπαιδευτικές επισκέψεις και μετακινήσεις μαθητών/τριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας*».
9. Επισημαίνεται ότι σε προγράμματα τα οποία υλοποιούνται εκτός ωρολογίου προγράμματος απαιτείται η σύμφωνη γνώμη των γονέων/κηδεμόνων των συμμετεχόντων/συμμετεχουσών μαθητών/μαθητριών.
10. Επισημαίνεται ότι κατά τη διάρκεια υλοποίησης των ΠΣΔ, δίδεται προτεραιότητα στην τήρηση των εκάστοτε υγειονομικών πρωτοκόλλων και στους κανόνες υγείας και ασφάλειας, όπως αυτοί ορίζονται στην κείμενη νομοθεσία.

Για διευκρινίσεις μπορείτε να αποστείλετε ηλεκτρονικό μήνυμα στο: grafperi@dide-a.thess.sch.gr (Περιβαλλοντική Εκπαίδευση) και grafeio\_sep@dide-a.thess.sch.gr (Αγωγής Σταδιοδρομίας).

Παρακαλούμε να ενημερωθούν ενυπόγραφα οι εκπαιδευτικοί του σχολείου.

**Συν.: 1.** Εγκύκλιος Υ.ΠΑΙ.Θ.Α.

**2.** Σχέδιο υποβολής προγράμματος σε μορφή αρχείου .doc

|  |  |  |  |  |
| --- | --- | --- | --- | --- |
|  |

|  |
| --- |
| **Η Διευθύντρια****της Δ. Δ. Ε. Ανατολικής Θεσσαλονίκης** |
|  |
| **Δρ. Ζωή Βαζούρα****Φιλόλογος** |

 |